**NOTĂ INFORMATIVĂ**

**la proiectul Hotărârii Guvernului pentru aprobarea Regulamentului cu privire la**

**reducerea emisiilor naționale de anumiți poluanți atmosferici**

|  |
| --- |
| 1. Denumirea autorului, și, după caz, a participanților la elaborarea proiectului
 |
| Proiectul Hotărârii Guvernului pentru aprobarea Regulamentului cu privire la reducerea emisiilor naționale de anumiți poluanți atmosferici a fost elaborat de către Ministerul Mediului |
| 1. Condițiile ce au impus elaborarea proiectului de act normativ și finalitățile acestuia
 |
| Problema principală soluționată prin proiectul Hotărârii Guvernului pentru aprobarea *Regulamentului privind reducerea emisiilor naționale de anumiți poluanți atmosferici* constă în necesitatea de a îmbunătăți calitatea aerului atmosferic prin stabilirea și respectarea angajamentelor naționale de reducere a unor poluanți atmosferici (SO2, NOx, PM2,5, COVnm, și NH3), cu scopul de a minimiza riscurile pentru sănătatea umană și de a atenua efectele negative ale poluării atmosferice asupra mediului înconjurător.Republica Moldova se clasează printre țările cu cea mai înaltă rată a mortalității generale în regiunea europeană, determinată de bolile netransmisibile.Aerul poluat este al doilea factor de risc pentru bolile netransmisibile. Riscurile sunt cauzate de concentrațiile ridicate de PM10 și PM 2,5, NO2, SO2. Conform Agenției de Mediu, concentrația medie anuală de NO2 în mun. Chișinău constituie 0,05 mg/m3, față de valoarea admisă de 0,04mg/m3, din această cauză populația este expusă unui risc sporit, comparativ cu alte localități, de boli respiratorii și boli ale sistemului sangvin. Datele studiului „*Accesul populației la serviciile de sănătate din anul 2021”* indică faptul că fiecare a treia persoană (31,1%) suferă de cel puțin o boală cronică, iar fiecare a doua persoană dintre acestea suferă de cel puțin două boli cronice. Proiectul Hotărârii Guvernului va contribui la îmbunătățirea calității aerului prin stabilirea angajamentelor naționale de reducere a 5 poluanți atmosferici, reglementați de Convenția de la Geneva privind poluarea atmosferică transfrontalieră pe distanțe lungi (CLRTAP), la care Republica Moldova este parte, și Protocolul privind reducerea acidifierii, eutrofizării și nivelului de ozon troposferic, adoptat la Gothenburg la 1 decembrie 1999, ([Protocolul Gothenburg](http://projects.civan.ro/mediu/articol/protocolul-gothenburg/349)).În contextual procesului de armonizare a cadrului normativ național cu cel al UE, RM urmează să transpună Directiva (UE) 2016/2284 privind reducerea emisiilor naționale de anumiți poluanți atmosferici în legislația națională. În lipsa angajamentelor de limitare a emisiilor anuale de anumiți poluanți atmosferici, calitatea aerului atmosferic nu se va îmbunătăți.Implementarea prevederilor proiectului va contribui la realizarea obiectivelor privind calitatea aerului, stabilite în *Legea nr. 98/2022 privind calitatea aerului atmosferic* și, în special, la reducerea emisiilor a 5 poluanți atmosferici: dioxidul de sulf (SO2), oxizii de azot (NOx), compușii organici volatili nemetanici (COVnm), amoniac (NH3), particulele fine în suspensie (PM2,5) – substanțe care afectează grav sănătatea umană. Republica Moldova va pune în aplicare anumite măsuri pentru a se conforma angajamentelor naționale de reducere a emisiilor cu scopul protecției sănătății umane.Perioada de reducere a emisiilor de poluanți este stabilită pentru anii 2030-2040, precum și după anul 2040, având ca an de referință anul 2020.Conform estimărilor efectuate de către experții internaționali, prin instrumentul GAINS, se propun următoarele angajamente de reducere, comparativ cu anul de referință 2020, care trebuie atinse către anul 2040 și menținute după acest an.*SO2 - până la 27%; NOX - până la 26%; PM2,5, - până la 29%; NH3 - până la 4%; COVnm - până la 15%.*Totodată, pentru perioada intermediară 2030-2039, au fost stabilite ținte mai joase, după cum urmează: *SO2 - până la 13%; NOX - până la 12%; PM2,5, - până la 14%; NH3 - până la 2%; COVnm - până la 7%.* |
| 1. Descrierea gradului de compatibilitate, pentru proiectele care au ca scop armonizarea legislației naționale cu legislația Uniunii Europene
 |
| Proiectul Hotărârii Guvernului pentru aprobarea *Regulamentului privind reducerea emisiilor naționale de anumiți poluanți atmosferici* conține norme privind armonizarea legislației naționale cu legislația Uniunii Europene.Astfel, potrivit clauzei de armonizare, proiectul Regulamentului transpune versiunea consolidată din 06.02.2024 al Directivei (UE) 2016/2284 privind reducerea emisiilor naționale de anumiți poluanți atmosferici, de modificare a Directivei 2003/35/CE și de abrogare a Directivei 2001/81/CE și Decizia de punere în aplicare (UE) 2018/1522 a Comisiei din 11 octombrie 2018 de stabilire a unui format comun pentru programele naționale de control al poluării atmosferice în temeiul Directivei (UE) 2016/2284.În context, în scopul descrierii gradului de compatibilitate a prevederilor incluse în proiect, au fost elaborate Tabelele de concordanță. |
| 1. Principalele prevederi ale proiectului și evidențierea elementelor noi
 |
| Proiectul Regulamentului instituie cadrul juridic de reglementare pentru atingerea nivelurilor de calitate a aerului atmosferic prin stabilirea angajamentelor naționale de reducere a emisiilor atmosferice antropice, cu scopul de a minimiza impactul poluării aerului asupra sănătății umane și a mediului.Obiectivele Regulamentului vor fi atinse prin implementarea măsurilor stabilite în Programul național de control al poluării atmosferice,care va fi elaborat în temeiul art.8 lit. d dinLegea nr. 98/2022.De asemenea, proiectul Regulamentului stabilește prevederi privind elaborarea și raportarea inventarelor de emisii, prognozelor naționale de emisii și a rapoartelor informative de inventariere, în conformitate cu cerințele Convenției privind poluarea atmosferică transfrontalieră pe distanțe lungi (CLRTAP), la care RM este parte.Proiectului Hotărârii Guvernului pentru aprobarea *Regulamentului cu privire la reducerea emisiilor naționale de anumiți poluanți atmosferici* este constituit din 4 capitole (41puncte) și 5 anexe.În Capitolul I “*Dispoziții generale*”, este reglementat scopul, obiectivele, domeniul de aplicare și include definițiile termenilor esențiali utilizați în actul normativ. Capitolul II “*Reducerea emisiilor pentru anumiți poluanți atmosferici*” prevede limitarea emisiilor anuale de poluanți reglementați, care afectează sănătatea umană și mediul, la nivelurile definite pe baza unei traiectorii de reducere liniare, cu excepția cazului în care acest lucru ar necesita măsuri care presupun costuri disproporționate. Proiectul stabilește următoarele angajamente naționale de reducere a emisiilor:* *reducerea emisiilor de dioxid de sulf (SO2), până la 27% comparativ cu anul de referință 2020, către anul 2040;*
* *reducerea emisiilor de oxizi de azot (NOX), până la 26% comparativ cu anul de referință 2020, către anul 2040;*
* *reducerea emisiilor de PM2,5, până la 29% comparativ cu anul de referință 2020, către anul 2040;*
* *reducerea emisiilor de amoniac (NH3), până la 4% comparativ cu anul de referință 2020, către anul 2040;*
* *reducerea emisiilor de compuși organici volatili nemetanici (COVnm), până la 15% comparativ cu anul de referință 2020, către anul 2040.*

Republica Moldova poate utiliza anumite mecanisme de flexibilitate, cum ar fi: luarea în considerare a unei cote a reducerilor de emisii de NOx, SO2, PM2,5, CH4 și posibilitatea elaborării inventarelor de emisii ajustate în cazul în care, în urma aplicării unei metodologii de inventariere îmbunătățite, nu se respectă un angajament de reducere. Regulamentul impune adoptarea, punerea în aplicare și actualizarea periodică a programului național de control al poluării atmosferice (PNCPA), care stabilește modul de îndeplinire a angajamentelor de reducere a emisiilor; Capitolul III ”*Inventarierea emisiilor și monitorizarea impactului poluării atmosferice*” prevede norme privind monitorizarea emisiilor de poluanți atmosferici, precum elaborarea și actualizarea inventarului și estimărilor naționale de emisii, însoțit de un raport informativ de inventariere, în conformitate cu obligațiile și orientările adoptate în cadrul Convenției LRTAP (descrise în anexa nr.4). În conformitate cu prevederile Regulamentului, se evaluează și se monitorizează impactul negativ al poluării atmosferice asupra ecosistemelor acvatice și terestre, conform prevederilor Anexei nr.5; Capitolul IV ”*Accesul la informații și aspecte de cooperare*” stabilește tipul de informații și rapoarte în domeniul poluării atmosferice și calității aerului, prin intermediul cărora publicul este informat la acest subiect;Regulamentul include 5 anexe: Anexa nr. 1 - Cerințele privind monitorizarea și raportare anuală a emisiilor.Anexa nr. 2 - Angajamentele naționale de reducere a emisiilor atmosferice antropice.Anexa nr.3 - Conținutul, structura și formatul programului național de control al poluării atmosferice.Anexa nr. 4 - Metodologiile pentru pregătirea și actualizarea inventarelor și a prognozelor naționale de emisii, a rapoartelor informative de inventariere și a inventarelor naționale de emisii.Anexa nr. 5 - Indicatori opționali pentru monitorizarea impactului poluării atmosferice.  |
| 1. Fundamentarea economico-financiară
 |
| Implementarea prevederilor proiectului nu necesită cheltuieli financiare suplimentare din bugetul de stat.Realizarea prevederilor proiectului Hotărârii Guvernului, asociate cu elaborarea programului național de control al poluării atmosferice și inventarului național de emisii, însoțit de un raport informativ de inventariere, nu va implica cheltuieli financiare suplimentare din Bugetul de Stat. Abilitățile de bază ale autorităților administrației publice vor fi executate în limitele efectivului angajaților acestor instituții, în limitele alocațiilor bugetare. Pentru pregătirea inventarului național de emisii, însoțit de un raport informativ de inventariere se vor colecta date provenind din informații obținute prin monitorizarea măsurilor din cadrul politicilor sectoriale de mediu, energie, transporturi, agricultură etc. Aceste date vor reflecta măsurile de reducere a emisiilor rezultate din activitățile desfășurate în aceste sectoare.Beneficiile aferente reducerii impactului poluanților atmosferici asupra sănătății umane vor depăși costurile de asigurare a conformității. În primul rând, măsurile propuse vor contribui la creșterea duratei de viață ca urmare a reducerii numărului de decese cauzate de bolile provocate de poluarea atmosferică. În al doilea rând, vor fi atestate beneficii de mediu datorate reducerii pagubelor cauzate ecosistemelor. Comisia Europeană a estimat că costurile directe antrenate de respectarea valorilor conform actelor UE privind calitatea aerului înconjurător vor atinge o valoare de 5-8 miliarde de euro pe an, iar beneficiile pentru sănătate în valoare monetară reprezintă între 37 și 119 miliarde de euro pe an. Comisia a concluzionat că beneficiile aduse de politica privind calitatea aerului depășesc cu mult costurile de implementare[[1]](#footnote-1).**Costurile pentru agenți economici** Proiectul propus, fiind un document axat în primul rând pe instituționalizarea funcțiilor de monitorizare a calității aerului atmosferic, cu scopul de a reduce impactul poluanților atmosferici asupra sănătății umane și mediului, nu va avea un impact direct asupra activității de întreprinzător.Angajamentele respective sunt stabilite la nivel de țară și nu prevăd careva sarcini concrete pentru agenții economici. Pentru a facilita realizarea prevederilor stabilite, Republica Moldova va beneficia de un termen de conformare de cinci ani, perioadă în care vor fi puse în aplicare mai multe măsuri deja stabilite în documentele de politici existente, în scopul atingerii reducerii emisiilor de poluanți.  |
| 1. Modul de încorporare a proiectului în sistemul actelor normative în vigoare:
 |
| Cadrul normativ în domeniul protecției aerului atmosferic este reprezentat de: Legea nr. 1515/1993 privind protecția mediului înconjurător, care vizează securitatea ecologică a populației, utilizarea rațională a resurselor naturale, precum și conservarea naturii și protecția tuturor componentelor de mediu (aer, apă, sol, flora, fauna, etc).Legea nr. 98/2022 privind calitatea aerului atmosferic. Legea prevede cadrul juridic pentru evaluare și monitorizare calității aerului, precum și stabilirea unui sistem pentru evaluarea calității aerului înconjurător în raport cu poluanții atmosferici. Art. 33 ale Legii prevede că angajamentele de reducere a emisiilor de poluanți sunt stabilite în *Regulamentul privind reducerea emisiilor naționale de anumiți poluanți atmosferici*.*Legea nr. 227/2022 privind emisiile industriale* instituie cadrul normativ cu privire la prevenirea poluării provocate de activitățile industriale și economice, în vederea reducerii emisiilor în aer, apă și sol. Legeacreează sistemul de autorizare integrată de mediu/autorizare de mediu, instituie procedura de aplicare a celor mai bune tehnici disponibile și a regulilor generale pentru operatori, precum și sistemul de monitorizare a respectării condițiilor din autorizația integrată de mediu/autorizația de mediu.Atât actele normative în vigoare, cât și strategiile și programele sectoriale de dezvoltare conțin deja un șir de prevederi menite să contribuie la reducerea emisiilor de poluanți în atmosferă. Spre exemplu, Legea nr. 98/2022 privind calitatea aerului atmosferic include cerințe cu privire la prevenirea poluării aerului atmosferic, cerințe cu privire la planurile privind calitatea aerului și planurilor de menținere a calității aerului, implementarea cărora va contribui la reducerea emisiilor de poluanți. **Regulamentul privind controlul emisiilor de compuși organici volatili rezultați din depozitarea și din distribuția benzinei de la terminale la stațiile de alimentare cu produse petroliere (**HG nr. 587/2020) prevede anumite cerințe tehnice față de instalațiile de depozitare a produselor petroliere, astfel încât să se prevină emisiile de COV în atmosferă în procesul de încărcare și descărcare. La fel, **Regulamentul privind limitarea emisiilor de compuși organici volatili cauzate de utilizarea de solvenți organici în anumite vopsele, lacuri și în produsele de refinisare a autovehiculelor (HG nr. 914/**2020) stabilește **cerințe privind limitarea conținutului de COV în vopsele, lacuri și în produsele de refinisare a autovehiculelor.**Prin intervenția dată statul urmărește concretizarea în cadrul normativ a responsabilităților autorităților publice, în vederea monitorizării calității aerului atmosferic, controlului emisiilor de poluanți și reducerii efectelor nefaste ale poluării asupra sănătății umane și mediului.Prin urmare, nu este necesară modificarea cadrului normativ existent. |
| 7. Avizare și consultarea publică a proiectului |
| În procesul de elaborare și promovare a proiectului au fost respectate regulile procedurale aplicabile pentru asigurarea transparenței decizionale, prevăzute de Legea nr. 239/2008 privind transparența în procesul decizional, Legea nr. 100/2017 cu privire la actele normative, și Hotărârea Guvernului nr. 610/2018 pentru aprobarea Regulamentului Guvernului. În vederea efectuării consultării publice, analiza preliminară a impactului și proiectul de Regulament, au fost publicate pe pagina web oficială a Ministerului Mediului și pe portalul [https://particip.gov.md/ro/document/stages/\*/12472](https://particip.gov.md/ro/document/stages/%2A/12472), astfel încât orice persoană interesată să aibă posibilitatea de a accesa documentul respectiv.  |
| 8.Constatările expertizei anticorupție |
| Informația va fi inclusă după recepționarea raportului de expertiză anticorupție.  |
| 9. Constatările expertizei de compatibilitate |
| Informația privind rezultatele expertizei de compatibilitate va fi inclusă după parvenirea avizului Centrului de Armonizare a Legislației. |
| 10. Constatările expertizei juridice |
| Informația privind rezultatele expertizei juridice va fi inclusă după recepționarea avizului expertizei juridice. |
| 11. Constatările altor expertize |
| Analiza Impactului de Reglementare a proiectului a fost susținută în cadrul ședinței din 14.05.2024 a GL al Comisiei de Stat pentru reglementarea activității de întreprinzător. Alte informații și rezultate ale consultărilor vor fi incluse pe parcurs. |

**Ministru Sergiu LAZARENCU**

1. SEC(2005) 1133 din 29 septembrie 2005: Impact Assessment Annex to the Communication on Thematic Strategy on Air Pollution and the Directive on „Ambient Air Quality and Cleaner Air for Europe (Evaluare de impact – anexă la comunicarea referitoare la strategia tematică privind poluarea atmosferică și Directiva privind calitatea aerului înconjurător și un aer mai curat pentru Europa), p. 21. [↑](#footnote-ref-1)